Diari Oficial de la Generalitat Valenciana


Sumari del DOGV 7137, del 23-10-2013 (2013/9994)

RESOLUCIÓ de 16 d'octubre de 2013, de la Conselleria d'Educació, Cultura i Esport, per la qual es constituïx el Col·legi Rural Agrupat d'Educació Infantil i Primària El Penyagolosa.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7137

Data del DOGV
:   23-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9994


Data del document
:   16-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 16 d'octubre de 2013, de la Conselleria d'Educació, Cultura i Esport, per la qual es constituïx el Col·legi Rural Agrupat d'Educació Infantil i Primària El Penyagolosa. [2013/9994]  
L'Orde del Ministeri d'Educació i Ciència de 7 de maig de 1968 (BOE 11.06.1968) va crear l'escola graduada Asunción de Nuestra Señora a les Useres.   
L'Orde del Ministeri d'Educació i Ciència de 14 de novembre de 1970 (BOE 03.12.1970) va crear una escola graduada mixta a Vistabella del Maestrazgo. Este centre actualment s'identifica amb el Col·legi d'Educació Infantil i Primària Sant Joan de Penyagolosa.  
Així mateix, a la localitat d'Atzeneta del Maestrat es va crear un col·legi nacional mixt per Orde de 28 de juliol de 1977, del Ministeri d'Educació (BOE 22.09.1977); este centre s'identifica amb el Col·legi d'Educació Infantil i Primària El Castell.   
La Direcció Territorial d'Educació, Cultura i Esport de Castelló ha efectuat un informe en què s'assenyala la conveniència que els centres esmentats s'integren en un únic centre docent per l'interés pedagògic i la millora dels seus aspectes organitzatius i administratius.  
El Servici de Planificació Educativa, de la Direcció General de Centres i Personal Docent, ha emés un informe en què es proposa la constitució d'un col·legi rural agrupat per a superar una situació d'aïllament de determinades poblacions i dels seus centres docents, ja que esta figura suposa un projecte pedagògic comú i compartir recursos humans i materials, d'esta manera s'obté una millor rendibilitat dels recursos personals i materials destinats en la zona.   
Tots els centres afectats estan adscrits, a l'efecte d'admissió d'alumnat, a l'Institut d'Educació Secundària Alfonso XIII de Vall d'Alba, i tots apliquen el Programa d'Ensenyament en Valencià (PEV).  
  
El Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre (DOGV 08.09.1997), del Govern Valencià, en l'article 2, faculta la Conselleria de Cultura, Educació i Ciència per a establir agrupacions d'unitats ubicades en distintes localitats, de manera que puguen constituir-se en col·legis rurals agrupats.  
  
L'Orde de 15 de maig de 1997, de la Conselleria de Cultura, Educació i Ciència (DOGV 04.07.1997), regula el procediment per a la constitució dels col·legis rurals agrupats d'Educació Infantil i Primària.  
  
La Resolució de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats, modifica els llocs de treball docent, la denominació i altres aspectes, de determinats centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat (DOCV 05.04.2012), ha configurat el Col·legi d'Educació Infantil i Primària Asunción de Nuestra Señora, de les Useres, amb 1 unitat d'Educació Infantil i 2 d'Educació Primària; el Col·legi d'Educació Infantil i Primària Sant Joan de Penyagolosa, de Vistabella del Maestrazgo, amb 1 unitat d'Educació Infantil i 1 d'Educació Primària, i el Col·legi d'Educació Infantil i Primària El Castell, d'Atzeneta del Maestrat, amb 2 unitats d'Educació Infantil i 4 d'Educació Primària.  
  
Per tot això, vista la proposta de la Direcció General de Centres i Personal Docent i de conformitat amb esta, en virtut de les competències que m'atribuïxen el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, i el Decret 190/2012, de 21 de desembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
  
U  
Es constituïx, per agrupació de les unitats del Col·legi d'Educació Infantil i Primària Asunción de Nuestra Señora, de les Useres, codi 32157075; del Col·legi d'Educació Infantil i Primària Sant Joan de Penyagolosa, de Vistabella del Maestrazgo, codi 20042101, i del Col·legi d'Educació Infantil i Primària El Castell, d'Atzeneta del Maestrat, codi 89049630, el següent centre docent:  
Província: Castelló  
Localitat: Atzeneta del Maestrat   
Denominació: Col·legi Rural Agrupat d'Educació Infantil i Primària El Penyagolosa  
Codi: 84069382  
Titular: Generalitat   
Domicili: c/ Mossén Ricardo, núm. 11, CP 12527   
Composició: 4 unitats d'Educació Infantil i 7 unitats d'Educació Primària  
Capacitat: 100 places escolars d'Educació Infantil i 175 d'Educació Primària  
  
Dos  
1. El centre nou iniciarà les seues activitats en el curs escolar 2013-2014.  
2. Este centre impartirà el programa d'educació bilingüe Programa d'Ensenyament en Valencià (PEV).  
3. A l'efecte d'admissió d'alumnat, este centre s'adscriu a l'Institut d'Educació Secundària Alfonso XIII de Vall d'Alba.  
4. L'àmbit d'actuació del nou centre es desenrotllarà en els aularis ubicats als municipis d'Atzeneta del Maestrat, les Useres i Vistabella del Maestrazgo.  
  
Tres  
1. L'aulari d'Atzeneta del Maestrat s'ubicarà al carrer de Mossén Ricardo, núm. 11, de la dita localitat i s'identificarà amb el codi 43789481.  
2. Es compon de 2 unitats d'Educació Infantil i 4 d'Educació Primària.  
3. Els seus llocs de treball seran els següents:  
- 2 d'Educació Infantil.  
- 5 d'Educació Primària, un d'estos itinerant compartit amb altres aularis del CRA.  
- 1 d'Educació Primària, idioma estranger, anglés, itinerant compartit amb altres aularis del CRA.  
- 1 d'Educació Primària, educació física, itinerant compartit amb altres aularis del CRA.  
  
Quatre  
1. L'aulari de les Useres s'ubicarà al carrer de l'Alcora, s/n, i s'identificarà amb el codi 58029527.  
2. Es compon d'1 unitat d'Educació Infantil i 2 d'Educació Primària.  
  
3. Els seus llocs de treball seran els següents:  
- 2 d'Educació Infantil, un d'estos itinerant compartit entre altres aularis del CRA.  
- 2 d'Educació Primària.  
- 1 d'Educació Especial, pedagogia terapèutica, itinerant compartit entre altres aularis del CRA.  
  
Cinc  
1. L'aulari de Vistabella del Maestrazgo s'ubicarà al carrer del Raval de Loreto, núm. 23, i identificarà amb el codi 72539981.  
2. Es compon d'1 unitat d'Educació Infantil i 1 d'Educació Primària.  
  
3. Els seus llocs de treball seran els següents:  
- 1 d'Educació Infantil.  
- 1 d'Educació Primària.  
- 1 d'Educació Primària, música, itinerant, compartit amb altres aularis del CRA.  
  
Sis  
El Col·legi d'Educació Infantil i Primària Asunción de Nuestra Señora, de les Useres; el Col·legi d'Educació Infantil i Primària Sant Joan de Penyagolosa, de Vistabella del Maestrazgo, i el Col·legi d'Educació Infantil i Primària El Castell d'Atzeneta del Maestrat, cessaran les seues activitats a la finalització del curs acadèmic 2012-2013. Les seues unitats, llocs de treball, plantilla docent, així com el material i equipament, s'integraran en els respectius aularis que componen el Col·legi Rural Agrupat d'Educació Infantil i Primària El Penyagolosa.   
  
Set  
El règim aplicable al professorat itinerant del Col·legi Rural Agrupat d'Educació Infantil i Primària El Penyagolosa serà l'establit per l'Orde 44/2012, d'11 de juliol, de la Conselleria d'Educació, Formació i Ocupació, per la qual es regula el règim aplicable al professorat que presta servici en més d'un centre docent públic d'ensenyança no universitària de titularitat de la Generalitat (DOCV 17.07.2012).  
  
  
Huit  
L'adscripció del professorat amb destinació definitiva en els col·legis d'Educació Infantil i Primària, que es constituïxen com a col·legi rural agrupat, es realitzarà de conformitat amb el que disposa la Resolució de 8 de maig de 2000, del director general de Personal de la Conselleria d'Educació, per la qual s'establix el procediment d'adscripció dels mestres amb destinació definitiva, en la constitució dels col·legis rurals agrupats d'Educació Primària i Infantil (DOGV 25.05.2000).  
  
  
Nou  
El personal docent amb destinació definitiva en els centres esmentats en l'article 6 d'esta resolució, que com a conseqüència de la integració s'adscriga al centre de nova creació, mantindrà l'antiguitat que posseïa en el seu centre d'origen, en aplicació del que establix la disposició addicional tercera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre el personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos (BOE 30.10.2010).  
  
Deu  
El personal docent amb destinació definitiva en qualsevol de les unitats que integren el CRA tindrà prioritat davant de qualsevol altre participant per a ocupar les vacants que s'hi produïsquen, sempre que complisquen els requisits exigits en el corresponent sistema de provisió dels llocs de treball, i sense que això supose pèrdua de puntuació ni d'antiguitat en el centre. Quan, en este sentit, es produïsca concurrència de dos o més mestres, la prioritat estarà determinada per la major puntuació que s'obtinga en el procediment aplicable.  
  
  
Onze  
La Direcció Territorial d'Educació, Cultura i Esport de Castelló nomenarà l'equip directiu del centre, de conformitat amb el que establixen l'article 137 de la Llei Orgànica 2/2006, de 3 de maig, d'Educació, i l'article 17.3 del Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre, del Govern Valencià (DOGV 08.09.1997).  
  
  
Dotze  
El centre aplicarà l'increment del nombre d'alumnes per aula previst en l'Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de mesures urgents de racionalització del gasto públic en l'àmbit educatiu, en els centres docents no universitaris públics i privats concertats de la Comunitat Valenciana (DOCV 22.05.2012). Este increment s'aplicarà mentres es donen les circumstàncies previstes en el mencionat Reial Decret Llei 14/2012.  
  
Tretze  
L'aplicació i el desplegament d'esta resolució no podrà tindre cap incidència en la dotació de tots i cada un dels capítols de gasto assignats a la conselleria competent en matèria d'educació, i en tot cas, hauran de ser atesos amb els mitjans personals i materials de la conselleria competent per raó de la matèria.  
  
  
Catorze  
S'autoritzen les direccions generals competents en matèria de règim econòmic i de règim jurídic dels centres docents perquè, en l'àmbit de les seues competències respectives, adopten totes les mesures que siguen necessàries per al millor compliment del que disposa esta resolució.  
  
Quinze  
El que establix esta resolució s'inscriurà en el Registre de Centres Docents de la Comunitat Valenciana.  
  
Setze  
La present resolució es publicarà en el Diari Oficial de la Comunitat Valenciana i produirà efectes a partir del començament del curs escolar 2013-2014.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present orde, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 16 d'octubre de 2013.- La consellera d'Educació, Cultura i Esport: María José Catalá Verdet.